*119. számú előterjesztés*

Vörösmarty u. 8. szám alatti ingatlanon ideiglenes épület telepítéséhez kapcsolódó további költségek biztosítása

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző |

**Tisztelt Képviselő-testület!**

Bátaszék Város Önkormányzatának Képviselő-testülete 49/2021.(II.15.) önkormányzati határozatával a Vörösmarty utca 8. szám alatti ingatlanon konténer telepítésére a vállalkozót kiválasztotta. A konténer telepítése megtörtént. A közmű rendszerekre való rákötés a következő feladat.

A telepítés költsége bruttó 6.705.600,- Ft. A 2021. évi önkormányzati költségvetés tervezetében 7 millió forintot nevesítettünk ennek a feladatnak a finanszírozására.

A villamos átalakítási munkák becsült összege bruttó 620.000,-Ft, a víz- és szennyvíz rákötés becsült összege bruttó 200.000,-Ft.

Javasoljuk, hogy 526.000,-Ft összeggel kerüljön megemelésre - a rendeltetésszerű használhatóság érdekében – a költségvetésben szereplő keretösszeg.

Mindezek alapján az alábbi határozati javaslat elfogadását kezdeményezzük:

***H a t á r o z a t i j a v a s l a t :***

**Vörösmarty u. 8. szám alatti ingatlanon ideiglenes épület telepítéséhez kapcsolódó költségek biztosítására**

Bátaszék Város Önkormányzata Képviselő-testületének- a Kormány által a 27/2020. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

1. a Vörösmarty utca 8. szám alatti ingatlanon telepített konténer rendeltetésszerű használatához a rendelkezésre álló keretösszeget 526.000,-Ft-al emeli meg az önkormányzat 2021. évi költségvetésében tervezett dologi kiadások keretének terhére,
2. a kiegészítő munkák elvégzésére a beszerzési eljárás lefolytatását követően a legkedvezőbb ajánlatot tevővel kerüljön a szerződés megkötésre.

*Határidő:* 2021. július 31.

*Felelős*: Dr. Bozsolik Róbert polgármester

 (a vállalkozási szerződés aláírásáért)

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár